CELEX: 62017CN0011
Language: hr
Date: 2017-01-10 00:00:00
Title: Predmet C-11/17: Zahtjev za prethodnu odluku koji je 10. siječnja 2017. uputio Amtsgericht Aue, Zweigstelle Stollberg (Njemačka) – Thomas Hübner protiv LVM Lebensversicherungs AG

10.4.2017   
            
            
               HR
            
            
               Službeni list Europske unije
            
            
               C 112/18
            
         Zahtjev za prethodnu odluku koji je 10. siječnja 2017. uputio Amtsgericht Aue, Zweigstelle Stollberg (Njemačka) – Thomas Hübner protiv LVM Lebensversicherungs AG
   (Predmet C-11/17)
   (2017/C 112/26)
   Jezik postupka: njemački
   
      Sud koji je uputio zahtjev
   
   Amtsgericht Aue, Zweigstelle Stollberg
   
      Stranke glavnog postupka
   
   
      Tužitelj: Thomas Hübner
   
      Tuženik: LVM Lebensversicherungs AG
   
      Prethodna pitanja
   
   
               1.
            
            
               Treba li Prilog II. točku A Direktive Vijeća 92/96/EEZ od 10. studenoga 1992. (1) [u vezi s] člankom 15. stavkom 1. trećim podstavkom [Direktive 90/619/EEZ] (2) tumačiti na način da je potrošač ovlašten otkazati ugovor o životnom ili mirovinskom osiguranju tijekom cijelog razdoblja njegova plaćanja, kada je u neznanju o pravu na otkaz ugovora, zbog toga što ga društvo za životno ili mirovinsko osiguranje o tome nije obavijestilo, na temelju tog ugovora uplaćivao više godina?
            
         
               2.
            
            
               Je li nacionalna odredba koja propisuje, pozivanjem na načelo dobre vjere, gubitak potrošačeva prava na otkaz ugovora kada osiguranik koji nije znao za svoje pravo na otkaz ugovora nastavlja uplaćivati na temelju tog ugovora sve dok ne sazna za to pravo, u skladu s gornjom direktivom?
            
         
      (1)  Direktiva Vijeća 92/96/EEZ od 10. studenoga 1992. o usklađivanju zakona i drugih propisa u odnosu na izravno životno osiguranje i izmjeni direktiva 79/267/EEZ i 90/619/EEZ (Treća direktiva o životnom osiguranju), SL L 360, str. 1.
   
      (2)  Druga direktiva Vijeća 90/619/EEZ od 8. studenoga 1990. o usklađivanju zakona i drugih propisa u odnosu na izravno životno osiguranje i utvrđivanje odredaba za olakšavanje učinkovitog ostvarivanja slobode pružanja usluga te izmjeni Direktive 79/267/EEZ, SL L 330, str. 50.